58 



LEPIDOPTEKOLOGIAI MEGFIGYELÉSEK. 



(OBSERVATIONES LEPIDOPTEROLOGICAE). 

 Abafi Aigner LAJOS-tól, Budapesten. 



LYCAENA JOLAS 0. 



Csínos Lycaena-ink egyik legszebbike és legnagyobbika, a L. Jolas, 

 határozottan délkeleti faj, a mennyiben Franczia- és Németország délibb 

 részein is előfordul ; de Bécsen túl már nem terjed, míg kelet felé egész 

 Amásiáig tenyészik. 



Ez érdekes lepkét 1816-ban legelőször Koy Tóbiás találta a budai 

 Farkasvölgyben; hernyóját pedig Frivaldszky Imre 1828-ban födözte fel, s 

 azt 1833-ban Freyer müvében le is írta. 



A hernyó tudvalevőleg a Colhdea ashorescens magtokjában él s annak 

 magjával táplálkozik. A magtokot csak akkor rágja át, midőn bebábozni 

 készül, vagy élelme elfogyván, eddigi lakhelyét elhagyja és más tokba fura- 

 kodik. 



Már az előbbi években feltűnt előttem, hogy a hernyó által üresen 

 hagyott tokokban soha megfelelő mennyiségű bélsarat, legfeljebb annak a 

 szövedékben megakadt némi csekély maradékát láttam; e helyett azonban 

 igen sok esetben a fülbemászók (Forticula auricularia) egy-két virgoncz 

 példányát. 



Eszleltem ezt, mint mondám, de jelentőséget neki nem tulajdonítva, 

 az okát nem is kutattam. 



Az 1894-diki év meghozta e jelenség magyarázatát. A nagy szárazság 

 miatt a CoUutea magtokjai nem igen fejlődtek és többnyire idő előtt elszá- 

 radtak. Augusztus hó közepén mégis akadtam oly bokorra, melyen sok 

 magtok volt, s ezekben találtam is néhány Jolas-hernyót. Egyik tokot fel 

 sem akartam tépni, mert a világosság felé tartva, láttam, hogy van benne 

 ugyan hernyó, de fülbemászó is, és úgy vélekedtem, hogy az utóbbi a her- 

 nyót bizonyára megölte. Kíváncsiságból még is felnyitottam a tokot, a fül- 

 bemászó kiugrott, de ott volt a hernyó is, még pedig sértetlenül. 



Az előbb érintett jelenség meg volt fejtve. A fülbemászó kedvelője a 

 Jolas-hernyó hulladékának. E végből az elhagyott magtokokat felkeresi, a 

 más tokba átment hernyót követi s annak szűk lakása tisztántartásáról gon- 

 doskodik. 



